《代陈均辅赠马则贤》
宋代·黄枢

江南星渚山水奇，马家桂子昌于医。
此心契天雄杰者，满轩种杏仁间驰。
身虽如蝉蜕浊世，活人远志传孙枝。
偶同瓜葛花屏下，梅兄樊弟相追随。
嗟予蜂房病溽暑，热烘脑子逾蒸炊。
难甘遂委庸医手，苍黄月，
雨馀凉气浮轻絺。悬壶索寞乏琼报，
木瓜愧诵前人诗。苏耽橘红井泉碧，
威灵仙术终相期。阴功百世固未艾，
芝田兰畹春熙熙。

作者简介：黄枢，字机先，南丰（今属江西）人。宁宗庆元五年（一一九九）进士。官南雄州司法参军（《宋史翼》卷三一）。事见清雍正《江西通志》卷五○。